31985R3402
L 322/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3402/85 НА КОМИСИЯТА
от 2 декември 1985 година
за изменение на Регламент (ЕИО) № 563/82 относно определяне на подробни правила за прилагането на Регламент (ЕИО) № 1208/81 по отношение на установяването на пазарните цени на основата на скалата на Общността за класификация на кланичните трупове на възрастни говеда
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Акта за присъединяване на Гърция,
като взе предвид Регламент (ЕИО) № 1208/81 на Съвета от 28 април 1981 г. относно определяне на скала на Общността за класификация на кланичните трупове на възрастни говеда (2), и по-специално член 2, параграф 2, последната алинея, член 3, параграф 1 и член 4, параграф 3, втората алинея от него,
като има предвид, че Регламент (ЕИО) № 563/82 на Комисията (3), изменен с Регламент (ЕИО) № 1935/83 (4), определя правила относно установяването на пазарните цени на възрастни говеда въз основа на скалата на Общността за класификация на кланичните трупове; като има предвид, че за да бъдат получени сравними цени в рамките на Общността, посоченият регламент въвежда няколко коригиращи фактори, за да се премине от представянето, използвано в някои държави-членки към референтното представяне, което се препоръчва от Общността;
като има предвид, че натрупаният опит показа, че за да се осигури по-добро сравняване на цените, е достатъчно да се приспадне данък добавена стойност от цената на доставяне в кланицата, която се заплаща на доставчика на животното; като има предвид, че следователно е необходимо да се измени Регламент (ЕИО) № 563/82 в този смисъл;
като има предвид, че по същите причини трябва да се извърши адаптиране на списъка с коригиращите фактори, предвидени към член 2, параграф 2, третата алинея от Регламент (ЕИО) № 1208/81;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 563/82 се изменя, както следва:
1)
Член 1, параграф 1 се заменя със следния текст:
„1. Пазарната цена, която следва да бъде установена на основата на скалата на Общността за класификация на кланичните трупове на възрастни говеда, посочена в член 6, третата и четвъртата алинея от Регламент (ЕИО) № 1208/81, е цената на доставяне в кланицата, платена на доставчика за животното, без да се включва данък добавена стойност. Тази цена е изразена за 100 килограма тегло на кланичен труп съгласно референтното представяне, посочено в член 2, параграф 2 от същия регламент, претеглен и класифициран, докато е бил закачен на кука в кланицата.“
2)
Приложението се заменя със следния текст:
„ПРИЛОЖЕНИЕ
Коригиращи фактори, посочени в член 2, параграф 2, третата алинея на Регламент (ЕИО) № 1208/81, изразени в процент от теглото на кланичния труп
(Намаление)
Процент
Намаление
Увеличение
Класове/степен на залоеност
1-2
3
4-5
1
2
3
4
5
Бъбреци
-0,4
Околобъбречна тлъстина
-1,75
-2,5
-3,5
Тазова тлъстина
-0,5
Черен дроб
-2,5
Сухожилна част на диафрагма
-0,4
Мускулна част на диафрагма
-0,4
Опашка
-0,4
Гръбначен мозък
-0,05
Мазнина около вимето
-1,0
Тестикули
-0,3
Тлъстина около скротума
-0,5
Тлъстина от вътрешната страна на бута
-0,3
Югуларна вена и прилежащите тлъстини
-0,3
Отстраняване на външната тлъстина
0
0
+1
+2
+4“
Член 2
Настоящият регламент влиза в сила от 1 януари 1986 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 декември 1985 година.